Coligny-mans wend hul direk tot appèlhof | Maroela Media
Die regspan van Pieter Doorewaard en Phillip Schutte van Coligny, onder leiding van adv. Barry Roux, sal hulle direk tot die appèlhof wend om teen hul skuldigbevinding en vonnis op moord te appelleer.
Dít nadat die mans se aansoek om verlof tot appèl vroeër vandag in die hooggeregshof in Mmabatho van die hand gewys is. Doorewaard en Schutte dien tans tronkstraf uit nadat hulle skuldig bevind is aan die moord op die 16-jarige Matlhomola Mosweu.
AfriForum het vroeër aangedui dat hy die mans se appèlaansoek sal finansier, nadat die enigste ooggetuie in die moordsaak, Bonakele Pakisi, na bewering teenoor vier verskillende persone erken het dat hy met sy getuienis in die hof gelieg het. Pakisi het getuig hy het gesien hoe Doorewaard en Schutte die tienerseun van 'n bewegende bakkie afgooi.
Kriel wys daarop dat AfriForum die twee mans se regskoste om die hoogste hof van appèl te petisioneer, ook sal finansier om te verseker dat geregtigheid geskied en te verhoed dat onskuldige mense verkeerdelik in die tronk beland. "Ek is vol vertroue dat die twee mans se skuldigbevinding aan moord uiteindelik op grond van die beskikbare getuienis ter syde gestel sal word," sê Kriel.
Volgens Kriel is dit belangrik dat diegene wat leuens verkondig om rassespanning te skep en valslik 'n "wolk van rassisme" oor onskuldige mense se koppe te laat hang, tot verantwoording geroep moet word. "Die tyd het aangebreek dat leuenaars en rasse-opstokers se vernietigingswerk teengestaan word," sê Kriel.
Is die regtet nie vroeer vanjaar uigewys vir sy rassistiese houding teenoor blankea nie? Dink dan nie hys bevoegd vir sy pos nie. Moet hy nie alle bewyse inag neem nie?
Die appèlhof moes die feit dat hulle skuldig bevind is op grond van 'n leuen in ag geneem het.
Waar begin mens oor so-iets skryf, soos wat hier beweer word plaasgevind het, al dan nie, of die getuie gejok het, al dan nie, wat hom daartoe genoop het, al dan nie. Wat beïnvloed so 'n persoon se denke tot regverdiging daarvan al dan nie. Is dit die politieke situasie, selfhandhawing, is dit frustrasie om met jou weergawe 'op hol' te sit? Invloede van elders? Of sit jy nie 'op hol' nie, want dit was die waarheid, al dan nie? Maar wat die feitelike is, is dat mense se lewens en baie keer 'n hele gemeenskap s'n is daarna nooit… Lees meer »
Diefstal, ontvoering, rig van vuurwapen? Die enigste getuie het gelieg. Wat word van hom? Absoluut niks. Ek hoop Barry kan hierdie mans help.